《送云泉入山》
宋代·真山民

薜萝丛里郁青青，别是幽栖一段清。
水色山光皆画本，蝉声禽语亦吟情。
人今不改衣冠古，道重方知富贵轻。
为语俗交休见问，已从麋鹿订新盟。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。